**Összefoglaló a „Környezetismeret-környezetvédelem” országos csapatversenyről**

A Miskolc-Szirmai Református Általános Iskola, AMI és Óvoda 2015. május 15-én rendezte meg a 2-6. évfolyamos tanulók számára meghirdetett verseny döntőjét, amelynek levelezős fordulói 2014 novembere és 2015 februárja között zajlottak. A teljes versenyen 137 csapat (411 tanuló), a döntőben 47 csapat 141 tanulója vett részt.

Az országos „Környezetismeret-környezetvédelem” csapatverseny két fő részből állt. Az első levelezős fordulókat foglalta magában. A tanév november, december és február hónapjaiban a versenyre benevezett csapatok egy-egy feladatsort kaptak, amelynek a megoldására 1-1 hónap állt a rendelkezésükre. A levelezős fordulókban olyan feladatok is szerepeltek, amelyek megoldása a könyvtárban, az interneten történő búvárkodást, vagy a felnőttek segítségét igényelték. Ezekkel a feladványokkal az volt a cél, hogy bővüljön a gyerekek tantárgyi tudása, könyvtárhasználatra szoktassuk őket, lehetőség nyíljék a más forrásokból szerzett tudás tantárgyi környezetbe történő beépítésére, fejlődjön a tanulók digitális kompetenciája.

A levelezős fordulókban, s természetesen a döntőben is 3 fős csapatok versenyeztek egymással. A csapatmunka által a gyerekek megtanultak egymástól is tanulni, megtanulták megbecsülni a másik ember tudását, munkáját, kohézió alakult ki a csapattagok között, az elvégzett közös munka hozzájárult önismeretük fejlődéséhez, egymás megismeréséhez.

A levelezős fordulók pontszámainak összesítése után a legjobban teljesítő 11-11 csapat (alsó tagozatban), illetve 7-7 csapat (felső tagozatban) kapott meghívást a döntőre. (A rendező iskola csapatai versenyen kívül vettek részt a megmérettetésen.)

A döntőben az alsó tagozatos tanulók 3 fordulóban mérték össze tudásukat. Évfolyamonként 2-2 feladatsort oldottak meg, illetve a „Villámkérdések” nevet viselő játékos fordulóban vettek részt. A három fordulóban gyűjtött pontszám összesítése alapján alakult ki a döntő rangsora. A versenyfeladatok megoldása után az alsós tanulók és kísérőik egy kiránduláson vehettek részt Diósgyőri várban.

Az 5-6. évfolyamon a döntő egy írásbeli elméleti feladatsor megoldását foglalta magában, majd Lillafüreden a Herman Ottó Emlékházban tett látogatással egybekötve elméleti tudásukat a gyakorlatban is bebizonyíthatták a gyerekek. A vetélkedő zárásaként megkoszorúzták Herman Ottó sírját.

Az eredményhirdetésre a döntő napján került sor, ahol a tanulók sok értékes díjat vehettek át, amelyeket a MIVÍZ KFT., az UNIO-COOP Zrt. és a Korszerű Iskoláért Alapítvány ajánlott fel.

A verseny helyezettei a következő oldalon tekinthetők meg.

**A verseny helyezettjei:**

|  |  |  |  |  |
| --- | --- | --- | --- | --- |
| A verseny kategóriája | I. helyezett tanuló neve, osztálya, iskolája, felkészítő tanára | II. helyezett tanuló neve, osztálya, iskolája, felkészítő tanára | III. helyezett tanuló neve, osztálya, iskolája, felkészítő tanára | Külön díjat nyert tanuló neve, osztálya, iskolája, felkészítő tanára |
| **2. évfolyam** | **Baglyok csapat**:  Mozsár Patrik  Kiss Gergő  Orosz Anna  *Középkerti Általános Iskola*  *Hajdúböszörmény*  Sőrésné Tóth Magdolna | **Szorgos méhek csapat:**  Bocsi Dóra Veronika  Somogyi Lilla  Oláh Balázs Olivér  *Széchenyi Katolikus Általános Iskola*  *Füzesabony*  Ötvösné Perge Edit | **Tűlélők csapat:**  Dániel Réka  Lassán Laura  Király Zsófia  *EKF Gyakorló Általános Iskola*  *Eger*  Csontosné Bodnár Gyöngyi |  |
| **3. évfolyam** | **Aranyalmák csapat:**  Román Lilla  Román Jázmin  Orosz Anna Izabella  *EKF Gyakorló Általános iskola*  *Eger*  Harsányi Mihályné | **Pillangók csapat:**  Németh Lilla  Pócz-Nagy Hanna  Varga Norbert  *Kassa Utcai Általános Iskola*  *Budapest*  Papp Annamária | **Környezetkirályok csapat:**  Lengyel László  Stomp Botond  Fodor Petra  *Erzsébet Királyné Német Nemzetiségi Általános Iskola, AMI és Szakiskola*  *Rakamaz*  Szűcs Szilvia |  |
| **4. évfolyam** | **A környezet védői csapat:**  Izsvák Zsolt  Farkas Marcell  Budai Barbara  *Csokonai Vitéz Mihály Általános Iskola*  *Gesztely*  Dr. Farkas Jánosné | **Egerészölyvek csapat:**  Szekeres Ákos  Tőzsér Zsolt  Rácz Artúr János  *Középkerti Általános Iskola*  *Hajdúböszörmény*  Kovács Mártonné | **Zöld természethernyók csapat:**  Szűcs Hanna  Balogh Boglárka  Kovács Bence  *Erzsébet Királyné Német Nemzetiségi Általános Iskola, AMI és Szakiskola*  *Rakamaz*  Szűcs Szilvia | **Gyurgyalagok csapat:**  Varga Réka  Pásztor Eszter  Vida Kamilla  *Miskolc-Szirmai Református Általános Iskola, AMI és Óvoda*  Urbánné Tarcza Gyöngyi |
| **5. évfolyam** | **Természetes trió csapat:**  Fejes Aliz  Burkovics Kata Virág  Burkovics Balázs  *Kövy Sándor Általános Iskola*  *Nádudvar*  Cziberéné Nagy Katalin | **Green Team csapat:**  Garai Boglárka  Horváth Ágoston  Csirmaz Imre  *Kövy Sándor Általános Iskola*  *Nádudvar*  Cziberéné Nagy Katalin | **Hucul lovak csapat:**  Huber Emese  Szőr Martin  Szűcs Zsófia  *Aggteleki Általános Iskola*  Farkas Emese |  |
| **6. évfolyam** | **Környezetvédők csapat:**  Lupócz Zsuzsa  Kulcsár Kevin  Török Péter  *Gárdonyi Zoltán Református Általános Iskola*  *Biharkeresztes*  Barta Attila Imréné | **Zöld tündérek csapat:**  Czina Eszter  Szőllősi Lilla  Nagy Nelli  *Kövy Sándor Általános Iskola*  *Nádudvar*  Cziberéné Nagy Katalin | **Zöld lovagok csapat:**  Mészáros Bálint  Lajtos Patrik  Molnár Dániel  *Kövy Sándor Általános Iskola*  *Nádudvar*  Cziberéné Nagy Katalin |  |